CELEX: 32020D0790
Language: lv
Date: 2020-06-09 00:00:00
Title: Padomes Lēmums (ES) 2020/790 (2020. gada 9. jūnijs) par nostāju, kas Eiropas Savienības vārdā jāieņem Apvienotajā komitejā un Tirdzniecības un ieguldījumu apakškomitejā, kuras izveidotas ar Pamatnolīgumu par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses, attiecībā uz lēmumu par Apvienotās komitejas reglamenta un Tirdzniecības un ieguldījumu apakškomitejas reglamenta pieņemšanu

17.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 193/5
               
            
         PADOMES LĒMUMS (ES) 2020/790
         (2020. gada 9. jūnijs)
         par nostāju, kas Eiropas Savienības vārdā jāieņem Apvienotajā komitejā un Tirdzniecības un ieguldījumu apakškomitejā, kuras izveidotas ar Pamatnolīgumu par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses, attiecībā uz lēmumu par Apvienotās komitejas reglamenta un Tirdzniecības un ieguldījumu apakškomitejas reglamenta pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Pamatnolīgums par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses (1) (“nolīgums”), stājās spēkā 2017. gada 1. novembrī.
                  
               
                     (2)
                  
                  
                     Ar nolīguma 56. panta 1. punktu tiek izveidota Apvienotā komiteja, kuras uzdevums ir nodrošināt nolīguma pareizu darbību un īstenošanu (“Apvienotā komiteja”).
                  
               
                     (3)
                  
                  
                     Nolīguma 56. panta 6. punktā ir noteikts, ka Apvienotajai komitejai ir jāpieņem savs reglaments, un nolīguma 56. panta 4. punktā ir noteikts, ka tā var izveidot specializētas darba grupas, kas tai palīdzētu tās uzdevumu izpildē.
                  
               
                     (4)
                  
                  
                     Ar nolīguma 28. panta 1. punktu tiek izveidota Tirdzniecības un ieguldījumu apakškomiteja.
                  
               
                     (5)
                  
                  
                     Nolīguma 28. panta 3. punktā ir noteikts, ka Tirdzniecības un ieguldījumu apakškomitejai ir jāpieņem savs reglaments.
                  
               
                     (6)
                  
                  
                     Lai nodrošinātu nolīguma efektīvu īstenošanu, būtu pēc iespējas drīz jāpieņem Apvienotās komitejas un Tirdzniecības un ieguldījumu apakškomitejas reglamenti.
                  
               
                     (7)
                  
                  
                     Ir lietderīgi noteikt nostāju, kas Savienības vārdā ir jāieņem Apvienotajā komitejā un Tirdzniecības un ieguldījumu apakškomitejā.
                  
               
                     (8)
                  
                  
                     Tādēļ Savienības nostājas Apvienotajā komitejā un Tirdzniecības un ieguldījumu apakškomitejā pamatā vajadzētu būt pievienotajiem Apvienotās komitejas un Tirdzniecības un ieguldījumu apakškomitejas lēmumu projektiem,
                  
               IR PIEŅĒMUSI ŠO LĒMUMU.
         
            1. pants
            
               1.   Nostājas, kas Savienības vārdā ir jāieņem Apvienotajā komitejā, kura izveidota ar Pamatnolīgumu par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses (“nolīgums”), pamatā ir Apvienotās komitejas lēmuma projekts (2).
            
            
               2.   Nostājas, kas Savienības vārdā ir jāieņem Tirdzniecības un ieguldījumu apakškomitejā, kura izveidota ar nolīgumu, pamatā ir Tirdzniecības un ieguldījumu apakškomitejas lēmuma projekts (2).
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 9. jūnijā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  OV L 326, 9.12.2017., 7. lpp.
         
         
            (2)  Skatīt dokumentu ST 6856/20, kas atrodams http://register.consilium.europa.eu.